DOI: 10.14457/tu.the.2016.10
title: พฤติกรรมการเปิดรับ การใช้ประโยชน์และความพึงพอใจของผู้ชมในเขตกรุงเทพมหานคร ที่มีต่อรายการ “คืนความสุขให้คนในชาติ”

description: การวิจัยเรื่อง “พฤติกรรมการเปิดรับ การใช้ประโยชน์ และความพึงพอใจ ของผู้ชมในเขตกรุงเทพมหานคร ที่มีต่อรายการ “คืนความสุขให้คนในชาติ” มีวัตถุประสงค์ (1) เพื่อศึกษาลักษณะของประชากรศาสตร์ของผู้ชมในเขตกรุงเทพมหานครที่มีต่อรายการ “คืนความสุขให้คนในชาติ” (2) เพื่อศึกษาถึงพฤติกรรมการรับชมของผู้ชมในเขตกรุงเทพมหานครที่มีต่อรายการ “คืนความสุขให้คนในชาติ” (3) เพื่อศึกษาการใช้ประโยชน์ของผู้ชมในเขตกรุงเทพมหานครที่มีต่อรายการ “คืนความสุขให้คนในชาติ” (4) เพื่อศึกษาความพึงพอใจของผู้ชมในเขตกรุงเทพมหานครที่มีต่อรายการ “คืนความสุขให้คนในชาติ”การวิจัยครั้งนี้ เป็นการวิจัยเชิงปริมาณ (Quantitative Research) มีรูปแบบการวิจัยเชิงสำรวจ โดยเลือกศึกษาเฉพาะประชาชนที่มีอายุ 18 ปีขึ้นไป ในเขตกรุงเทพมหานครที่เปิดรับชมรายการ “คืนความสุขให้คนในชาติ” การวิจัยใช้แบบสอบถามชนิดให้กลุ่มตัวอย่างกรอกคำตอบเอง (Self-administered questionnaire) เป็นเครื่องมือในการเก็บรวบรวมข้อมูล จากกลุ่มตัวอย่างจำนวน 400 คน ผู้วิจัยได้ใช้เวลาในการเก็บรวบรวมข้อมูลจากกลุ่มตัวอย่างเป็นเวลา 2 เดือน ตั้งแต่เดือนกุมภาพันธ์-มีนาคม พ.ศ. 2559 โดยศึกษาเฉพาะรายการที่ พล.อ.ประยุทธ์ จันทร์โอชา นายกรัฐมนตรี ดำเนินรายการเท่านั้นผลการวิจัยสรุปว่า ลักษณะทางประชากรศาสตร์ของกลุ่มตัวอย่างส่วนใหญ่ คือ เพศชาย อยู่ในช่วงอายุ 25-39 ปี ระดับการศึกษาปริญญาตรี มีอาชีพพนักงานบริษัทเอกชน/ห้างร้าน/ธนาคาร และมีรายได้อยู่ที่ระหว่าง 15,001-30,000 บาท โดยพฤติกรรมการเปิดรับชมรายการ “คืนความสุขให้คนในชาติ” กลุ่มตัวอย่างส่วนใหญ่ คือ ชมบ้าง (2 ครั้ง/เดือน)ด้านการใช้ประโยชน์จากรายการ “คืนความสุขให้คนในชาติ” กลุ่มตัวอย่างมีการใช้ประโยชน์โดยรวมอยู่ในระดับปานกลาง ส่วนใหญ่ใช้ประโยชน์จากข้อมูลข่าวสารเพื่อการอ้างอิง รองลงมาคือ ใช้ประโยชน์จากข้อมูลข่าวสารเพื่อนำข้อมูลไปใช้ในการสนทนากับผู้อื่นในสังคมและการใช้ประโยชน์จากข้อมูลข่าวสารเพื่อการดำรงเอกลักษณ์บุคคล ตามลำดับด้านความพึงพอใจจากการเปิดรับชมรายการ “คืนความสุขให้คนในชาติ” แบ่งออกเป็น 3 ด้าน  ได้แก่  ด้านเนื้อหารายการ กลุ่มตัวอย่างมีความพึงพอใจเนื้อหารายการโดยรวมในระดับมาก โดยส่วนใหญ่มีความพึงพอใจที่รายการนำเสนอประเด็นที่อยู่ในความสนใจ ทันเหตุการณ์ รองลงมามีความพึงพอใจที่รายการมีการยกตัวอย่างให้เข้าใจง่าย และมีความพึงพอใจที่รายการนำเสนอเนื้อหาเจาะลึกนโยบายต่าง ๆ ของรัฐบาลด้านองค์ประกอบของรายการ กลุ่มตัวอย่างส่วนใหญ่มีความพึงพอใจโดยรวมอยู่ในระดับปานกลาง โดยกลุ่มตัวอย่างมีความพึงพอใจที่รายการใช้รูปแบบการนำเสนอโดยให้ พล.อ.ประยุทธ์ จันทร์โอชา นายกรัฐมนตรี สื่อสารโดยตรงกับประชาชนผ่านทางโทรทัศน์ ในระดับมาก รองลงมา มีความพึงพอใจเพลงรายการ “คืนความสุขให้คนในชาติ” นอกจากนี้ กลุ่มตัวอย่างยังมีความพึงพอใจที่รายการมีคำบรรยายไทย/อังกฤษ มีภาษามือให้ผู้พิการ ตามลำดับด้านผู้ดำเนินรายการ กลุ่มตัวอย่างส่วนใหญ่ มีความพึงพอใจผู้จัดและดำเนินรายการโดยรวมค่าเฉลี่ย อยู่ในระดับมาก โดยมีความพึงพอใจผู้ดำเนินรายการ พล.อ.ประยุทธ์ จันทร์โอชา นายกรัฐมนตรี ที่เป็นคนมีบุคลิก คำพูดน่าเชื่อถือ ในระดับมาก รองลงมา มีความพึงพอใจ พล.อ.ประยุทธ์ จันทร์โอชา นายกรัฐมนตรี ที่สามารถอธิบายและสรุปเนื้อหาได้ตรงประเด็น และมีความพึงพอใจ พล.อ.ประยุทธ์ จันทร์โอชา นายกรัฐมนตรี ที่มีความรู้ในเนื้อหาที่สื่อสารดี ตามลำดับส่วนผลการทดสอบสมมติฐานสมมติฐานที่ 1 พบว่า ลักษณะทางประชากรศาสตร์ คือ อายุ ระดับการศึกษา อาชีพ รายได้ ที่แตกต่างกัน ทำให้มีพฤติกรรมความบ่อยครั้งในการรับชมรายการ “คืนความสุขให้คนในชาติ” แตกต่างกันโดยผู้ที่มีอายุระหว่าง 25-29 ปี และระหว่าง 40-49 ปี มีพฤติกรรมความบ่อยครั้งในการรับชมรายการมากกว่าผู้ที่มีอายุระหว่าง 18-24 ปี นั่นคือ ผู้มีอายุมากจะมีพฤติกรรมความบ่อยครั้งในการรับชมมากกว่าผู้มีอายุน้อย ส่วนกลุ่มตัวอย่างที่มีการศึกษาระดับการศึกษาปริญญาตรี และอาชีวศึกษา อนุปริญญา มีพฤติกรรมความบ่อยครั้งในการเปิดรับชมรายการมากกว่าผู้ที่มีการศึกษาระดับมัธยมศึกษา กล่าวคือ ผู้มีการศึกษาระดับสูงมีพฤติกรรมความบ่อยครั้งในการเปิดรับชมรายการ “คืนความสุขให้คนในชาติ” มากกว่าผู้ที่มีการศึกษาต่ำกว่า นอกจากนี้ ผู้ที่มีอาชีพพนักงานบริษัทเอกชน ห้างร้าน ธนาคาร /ข้าราชการ พนักงานรัฐวิสาหกิจ /ผู้ประกอบธุรกิจส่วนตัว ค้าขาย มีพฤติกรรมความบ่อยครั้งในการรับชมรายการ “คืนความสุขให้คนในชาติ” มากกว่านิสิต นักศึกษา ส่วนผู้ที่มีรายได้สูง จะมีพฤติกรรมความบ่อยครั้งในการรับชมรายการมากกว่า ผู้ที่มีรายได้ต่ำยกเว้นลักษณะทางประชากรศาสตร์ด้านเพศ กล่าวคือ เพศแตกต่างกัน จะมีพฤติกรรมความบ่อยครั้งในการรับชมรายการ “คืนความสุขให้คนในชาติ” ไม่แตกต่างกันสมมุติฐานที่ 2 พบว่าพฤติกรรมความบ่อยครั้งในการเปิดรับชมรายการ “คืนความสุขให้คนในชาติ” มีความสัมพันธ์เชิงบวกกับการใช้ประโยชน์ที่ได้รับจากรายการโดยรวม สรุปว่า หากมีความบ่อยครั้งในการเปิดรับชมรายการ “คืนความสุขให้คนในชาติ” มาก ก็จะมีการใช้ประโยชน์จากรายการ “คืนความสุขให้คนในชาติ” โดยรวมมาก  สมมติฐานที่ 3 พบว่า พฤติกรรมความบ่อยครั้งในการเปิดรับชมรายการ “คืนความสุขให้คนในชาติ” ไม่มีความสัมพันธ์กับความพึงพอใจที่มีต่อรายการโดยรวม อย่างไรก็ตาม ผลการทดสอบสมมติฐาน ยังพบเพิ่มเติมว่า พฤติกรรมความบ่อยครั้งในการเปิดรับชมรายการ มีความสัมพันธ์กับความพึงพอใจด้านองค์ประกอบรายการ นั่นหมายความว่า หากผู้ชมมีพฤติกรรมความบ่อยครั้งในการรับชมรายการ “คืนความสุขให้คนในชาติ เท่ากับมีความพึงพอใจเชิงบวกต่อรายการ “คืนความสุขให้คนในชาติ” ในด้านองค์ประกอบรายการ